એક પછી એક મિત્રો આવીને પોતાની કૃતિનો રસથાળ પિરસી રહ્યા હતા. શ્રી ‘ચમન’પટેલ અને શૈલા મુન્શાએ પોતાના કિમતી સમય બીજાને માટે ફાળવ્યો. દેવિકાબેન ધ્રુવની સુંદર ગઝલ સ્વરબદ્ધ કરાઈ હતી તેને સાંભળવાનો તથા નિહાળવાનો લહાવો સહુએ ખુલ્લા દિલે માણ્યો. શ્રીનિતિન વ્યાસે ખૂબ સુંદર રજૂઆત કરી. ડૉ. ઈન્દુબહેનની નાતાલની વાર્તા ઘણી સુંદર હતી. શ્રી. વિજયભાઈ શાહ, ડૉ. ચન્દ્રવદને પ્રસિધ્ધ કરાવેલી જે બી પ્રજાપતિ ની વાર્તા ‘સબળા સંગાથે રહો’ વાંચી સંભળાવી. શ્રી. ફતેહઅલી દર વખતની જેમ મેદાન મારી ગયા. ‘ત્રણ ટેસ્ટ ટ્યુબ’ દ્વારા આંગળીઓને ‘ટેસ્ટ ટ્યુબ’નું રૂપક આપી ‘ઘણામાં ઘણું બધું’ કહી ગયા. જે સત્ય છે. ‘લોહીનો રંગ લાલ છે.ભક્ત કવિ પ્રદીપ બ્રહ્મભટ્ટ વિતેલા વર્ષની અમેરિકન વાત આમ કહી ગયા